rOLAPUK 

A^LOPOy 
^EUTIK 


v5g volapOka 


Loveodapiik 

yV Hermann Philipps, cifal 

Beethovenallee 61 

D-53173 Bonn - Bad Godcsbcrg 
Deutschland / Deutan 

\ GOO 

Sirkulapendd VoCapukanes valopo./ 

YELOD KILDEGID 

NUM: 2 2020 FEBUL PADS: 9 ju 16. 


O Volapiikaflens valopo! 

Tradut ini puk pestukdl - va Volapuk, va el Esperanto, va mekavapuk 
seimik votik - diston prinsipo de tradut ini natapuk ud igo de lomaptik. Tefu 
lomapijk u foginapuk gudiko pemastdl laboy pukali. Senal at fagukdn eki 
ad kijpdn, das bos „no tonon veratiko”, ven reidoy u liloy bosi, keli foginan 
eprodon, igo if noms gramata Idliko pefdlons. Kludo calotradutans tio ai 
tradutons te ini lomapuk Idnik okas. 

Tefu mekapuks ye pukal rigik somik leno dabinon. Kludo mutoy gebdn 
as stabanom notoda-modi klulik e tikaviki. Zuo pd tradut ini mekavapuk 
vitoydd vero ad zupaddn setistukotis puka rigik vddema, e leigo i vitoydd 
ad steifuldn ad givoddn „raomi” rigavddema, dat tradutod blebon fasiliko 
suemovik. Suvo akupob pd reid vddemas mekavapukanas, das akanob 
suemdn tradutodis onas mddo fikulikumo, ka vddemis fa otans it 
pelautdiis. I pd vddems Idnik oba akupedom atosi. Kod atosa bo binon, 
das tradut vddemas ya dabindlas muton oyi ad tikdm, leigoasa lautan 
vddema rigik etikom. Ekd! laboy buapenadi, e nu mutoy sumadapendn oni 
me vdds e notodots puka votik. No laboy libi mddik. Dub atos klienoy ad 
sumaddn noe ninadi abi mod penama. Jendfiko no fasilos ad tradutdn. 

Volapuk kanon joniddn as med skilukama. Mutoy sakdn ninalo: „Lio 
kanob-li tradutdn bosi so, dat votans okanons suemdn oni?” Atos dmna 
binon fikulikum, ka tradutdn bosi plu u neplu kuratiko ma vddem rigik, bi no 
zesudos ad tikdn so vemo. Ven ek larnon Volapuki, primans suno steifu- 
lons ad tradutdn vddemis, bi cedons, das Volapuk as puk pestukdl fumo 
binon vermo fasilik. Vifiko priman at - me lomapuk oka tikdl - sukon 
leigatodis vddas anik lomapuka okik. Kludo kanoy suvo kupeddn, das 
gebans Volapuka (as sam) ai ddnu flagons vddis u notodotis, kelis sevons 
in Linglanapuk (ddnu as sam). Lio sagoy-li Volapuko, ven viloy notoddn eli 
,Fuck you!’ Linglanapukik? 

Von: „ZesLidos ad elarndn mddikosi, bua kanoy lonuldn sakis dd utos, 
kelosi no sevoy” asa apenom hiel Jean-Jacques Ri 
lautan e filosopan di ,Genf’ (1712-1778). 

Juitolsds ad larndn Volapuki gudiko! 

Lak milagofik (fin). 

Fa,Frank Roger’, tiadu ,The Lake that Worked Miracles’; tradutod fa ,H. Philipps’. 

Of dido timuls ut adabinonsdv, ku kased paflakon in vat me glor ettimik oka, kis 
ufo abinondv-li plan jenada somik? Amdgos-li, das kased voiko no abinon soik, 
asa alogoton jino, e das pub supik logota vdnik paflakdl ota abinon sek lelasikama 
brefik sefukamasita, kel pidiseinon ad proyekdn magodi bumadafailota? Tano 
utan, kel ebo akomon, alogon bosi, keli no asdton logon. 

On jenet at ye, kikodo logot jendfik kaseda sdton-li paklaneddn, e kis abinon-li 
kalad jendfik kaseda? Abinos-li ba kobikamdp klanadik, ba takeddp pro pdsods, 
kelas kom no sdton palogdn? Pro tavans soalali verik vipdis-li. U pro pdsods 
komitis patik ledundls e klanadi maxumik flagdis-li? Ba igo pro boskurans, kels 
adunons namatanis badivilik ad bejafdn dinadis klandfik? Fumo kased at 
ajonidon-la ad kamuf, e flak milagik ajenon, ven slitod apubon pd kamuf et. 

If visitan nenbuosenik akomon is du timul somik, akupondv lunidi, asva juds tel 
jendfa atravaronsdv odi, e nelaidupo akupedondv bofikis. 

In fomal oka hiel Brendan akanom loegdn geikdn failotis ad torn ettimik, do 
magad at no akieilikon Idliko. Foms failotas ablebons bosilo logadiks, asvo da fog 
densitik. Alilom vdgis fibiko asvo fagao. Avemikons ed afibikons, asa ton radio- 
naparata, tonagredot kela pavotukon ma fad. Aina ven vdgs avemikons, akanom 
logdn menis; anans aseadons la lefidedatab, votans grupo astanons kobo, e 
spikons pukis, kelis no asevom. Pdsods valik at alenlabons klotemis bisarik sota, 
keli buo neai ilogom. Mens at ikomons-li de Ians votik, de tims votik, de dabina- 
jiids votik? Dd kis aspikons-li? Demu kis akomons-li is? Ivilons-li is koikdmdn odis, 
u grups distik fado abinons-li is un tim ot? 

Pianiko el Brendan anilikom lu bal grupas. Aspelom, das diogom onis nilao e 
das dkanom suemdn gudikumo utosi, kelosi asagons. Du astanom us — adalildio 
ed asteifuldio ad no klatdn — mans anik spido anilikoms al om. 

Abinoms-li sefapdsods, kels ilukoms omi asa lotan no pivuddi, asa nudranan, 
kel no adalom komdn is? Aspikoms lu om me pCik, kel jinon labdn binadis pCikas 
Linglanik, Spanyanik e Portuganik, ab no saidiko ad asuemdn vddis manas. Dd 
kis aspikoms-li? Lelasikam-li nog bal? Gaps-li, kelis amutoy bejafdn? Brekod-li, 
keli mutoy natukdn? Sakad-li, kel aflagom draniko tuvedami? 

Ajinos, das mans ifinukoms ddbati oksik. Ven asteifuloms ad gleipdn omi, lunid 
anepubon, lecem sa bdtdms labu zibs bundanik e sa lotans levieliko peklotdis 
amoikon. Tano failots blagik vagik ablibons as pddaglun teik. Ddnu abinom in 
jendf Idnik oka; kamuf tefii kased penatukon, ba fifumiko. 

Fliel Brendan aldadom de stonamdnil, ed adunom natemi vemik. Magalod oka 
amagadon vemo pd om; ibinon so lifdfik, das ijinon bindn vemikum ka drimalod 
kdsdmik. Klulo ye te abinon ebo at. Afdvom spati astuniddio zuamdpi; tiks oma ye 
ageflekons ad tikamagots, kels isuikons in tikal oma. Fumo nu alabom mated 
saidik pro konot. Omutom meditdn dinadis e davobdn jenadi e pdsodis ad kazetdn 
tikamagoti dd kased jiniko dub magiv peceindl; alo ye asenalom, das ddnu 
dkanom lautdn. Nevifiko agegolom lu top nibuda me tikal oma fulu tikamagots. 

Fovot su pad: 14. 

Nud (V). 

Fa el Nikolaj Gogol' tiadu ,Nos'. Petradutol se Rusanapuk fa el Daniil Morozov. 

Ko serial dreda neplanovik ajutedom lu tab, alumufukom loki, dat 
nendesino nud no popladon mi. Nams omik adremons. Prudiko e todiko 
alenpladom oni sui top buik. 0 jeik kion! Nu no palenkleibonl... Anilukom oni 
lij mud, bosilo avamukom oni me natemam oka, e donu anilukom lu top 
kamik vu cugs tel topol; ab nud on mod nonik afimon. 

„G6! jal nusteigolod olil o fopani" aspikom one. Ab nud abinon neblegovik, 
asvo din boadik, ed afalon sui tab ko ton so bisarik, as ut buona. Logod 
mayora konvuliko amifomon oki. 

„No vilol-li yumon?" asagom on jek. Ye do ai donu anilukom oni la top lonik 
ona, steif amiplopon, asa buo. 

Alavokom eli Ivan, ed abuedom golon omi ad ramenon sanani, kel alodom 
in dom ot p6 lod gudikun teada telid. Sanan at abinom man magadabik, 
alabom cugabalibis jonik pagablagik, jimatani namedik a sauniki, godo afidom 
podis flifik ed akiinukom guturi oka, meda alavulom mudi algodo zao du 
foldils kil dijpa ed asmufetom tutis me tutikefs sotas difik lul. Sanan adajonom 
oki tij minut ot. Posa isakom, bu tim kinik mifatot ijenon, akipolo mayori: 
,Kovaljov' < len cun, alopiotovom kapi oma ed asnipom omi me dom ta top 
ebo ut, ko buo nud pipladon, sodas mayor pamutom ad jedon kapi oka podio 
ko nam so vemik, das ajokom me kapapodot ta vol. Sanan asagom, das atos 
abinon pulot, e posa ikonsalom ome ad feamufukon boso oki de vol, primo 
abuedom biegadon maladani me kap lu flan detik, ed avestigolo senido topi 
ut, ko buo nud pipladon, asagom: „J6I" Poso abuedom biegadon omi me kap 
lij flan nedetik, ed asagom: „J6I" Finodo donu asnipom omi me dom, sodas 
mayor: ,Kovaljov' < amufukom kapi oka, asa hijevod, tutemi kela vestigoy. 
Idadunolo blufami somik, sanan alemufukom doto kapi, ed aspikom: 

„N6I no mogos. Gudikumo blebolos somiki Voto okanoyov modo badu- 
kumon stadi. Dido ga sio mogosov ad lenpladon oni; bo ob it onu 
olenpladobov nudi at la ol; too vilob suadukon oli, das atos binonov badikum 
pro ol." 

„Kio gudik atos binoni Lio ufo kanob-li lailifon nen nud?" el Kovaljov 
aspikom. „Sio stad no okanon-la badikumon, kas nu. Kio holofik atos binoni 
Kitopo dalob-li jonon oki ko nejon jemodik somik? Labob sevadanis cadik; 
samo adelo omutob komon p6 soarazaluls in doms tel. Sevob modikanis, 
sevabo: jieli Chekhtarjova: jimatan tatakonsalala, jieli Podtochina: jimatan 
stafafizira... Do pos dunot brefobuik ofik leno okosikob ko of, plaamu kosam 
medamij pold. Gevolos gonodil" el Kovaljov asagom me vog dabegol, „ba med 
somik dabinon-li? On mod alseimik olenpladolosi igo no legudiko, te dat 
ofimonosi 

Igo ostutobov boso oni medu nam p6 jenets riskadik. Zuo no danudob, 
sodas no odamukobov oni me muf nentodik. Valikos, kel tefon danofi demu 
visits ola: kanol suadon, das viomodoto monameds obik ofagukons obe..." 

„Kanol kredon osi u no", sanan asagom me vog, kel no abinon laodik, ni 
nelaodik, ab abinon vemo suadukol a magnetatol, „ab neforo lekalob demu 
lugaenod. Atos taofon ta prinsips e lekan obiks. Dido getob peloti demu visit, 
ab te vatalolo dinadi bal: dat nek skanonov dub gespik refudik obik. Nendoto 
olenpladobov nudi ola; ab yulob ole namatu stim obik — if vods komunik obik 
no ekredukons oli — das so obinos modo badikum. Gudikumo leadolod dunon 
nati it. Lavolod oli suvikumo me vat koldik, e lesagob ole, das no labolo nudi, 
ostadol in saun so gudik, asif olabolov oni. I konsalob ole ad pladon nudi ini 
flad ko spit, u, dunolo nog gudikumo, ogifolod usio fidaspunetis tel ela ,vodka' 
pupepol e viniga puvamukol! tano okanolov lageton demu nud monis modik. 
Igo ob it oremob oni, if te no ulonolov suami tu jeriki." 

„N6! no! Demu mon nonik oselobi" mayor: ,Kovaljov'< avokadom on 
dasper, „gudikumo oparidikonosi" 

„Begob sakusadil" sanan aspikom, du abiegom potu ledit. „Evilob fruton 
oli... Vi! Alo ekijpol steifi obik." 

Posa isagom osi, sanan ko jastad cadik asegolom se cem. ,Kovaljov' igo no 
akijpalom ad logod omik ed on nenlefak dibatik te aloegom sestegon se slivs 
trelulaguna blagik oma slivilis jita vietik a klinika, as nif. 

On del balidfovik asludom bu loseid kusadapenada ad penon jimatane 
stafafizira, va oyilidof nen feit ad gegivon ome utosi, kelos paflagon. Pened 
alabon ninadi sokol: 

0 cddaidd: 

,Aleksandra Grigor'evna'! 

Lena kanob suemdn dunoti bisarik flanau ol. SuadoldsI das bitdio on mod 
somik, ogaendtol nosi e leno omutol obi ad matikdn ko daut olik. KredoldsI 
das jenotem tefu nud obik esevddikon Ididfiko pd ob, leigodsd jendfot ut, das 
pd atos ols binols dunans cifik, e nek votik pidamu ols. Deditikam supik ona de 
top Idnik, skeap e kamuf nu as calan bal, tdnofino in maged Idnik, binons nos 
votik, pid sek magivamas pedundl fa ol u fa utans, kels pidgons jdfudi cddik ot, 
sodsd ol. Obo lecedob bligi obik nunedi sdkdl: if nud fa ob pemdniotdl no 
otopon ya adelo pd top Idnik oka, tdn pomutobdv ad yufiddn jelodi e gdnami 
ion as. 

Too lecedob osi stimi ad lestimdn Ididfiko oli. 

Dunan divodik ola: 

,Platon Kovaljov'. 

0 cddasdl: 

,Platon Kuz'mich'! 

Pened olik vemo estunukon obi. Koefob snatiko ole, leno dspetob osi, e mu 
pato blamis negidetik flanau ol. Sunddo nunob ole, das calani, kelani 
emdniotol, nefdro dgetedob domu ob, ni pimaskardli, ni in maged veratik. Ye 
dvisitom obi hie! Filipp Ivanovich Potanchikov. Do ga sio dsteifom ad matikdn 
ko daut obik, zuo labdio konddti gudik d stdniki tefu spitin, i bindio nolaliegik, 
too ob neai dgevob ome speli tefu benosek. Nog emdniotol nudi. If ediseinoldv 
me vdds at, das dvilob-la — ma spikamamod Rusdnik — posbiibukdn oli ko 
nud, sevabo: ko nos, u gevdn gespiki refudik fomedik, tdn pastunukobdv me 
utos, das ol it spikol do atos, du ob, dsd kanol sevdn, diabob cedi vero guiki. Ed 
if anu matilisitoldv lono tefu daut obik, tdn blumobdv sunddo ad kotenukdn oli 
demu beg at, ibd atos ai dbinon zeil desira lifdfik obik, e speldio osi blebof 
laidio blumik ad dundn oli 

,Aleksandra Podtochina'. 

„No!" el Kovaljov asagom, posa ifireidom penedi. „Of fumo no dobof. Atos 
no mogon! So pepenon pened at, asa no kanon-la penon men ut, kel binon 
kodadan krima." Camacalan abinom jafudisevik tefu atos, bi anna vestig 
krimik pikomiton ome, nog in zilak Kaukasanik. 

„6n mod kinik-li ufo, seku fatavimad kinik-li atos ejenon? Ba te diab 
datuvulon-la vali!" fino asagom, idonukolo on dasper namis oka. 

Vuo sagads do jenot bisarik at papakons da cifazif ^ lolik, zuo, asa oseivols 
onu, ko laukots kupadik. On tim ebo et tikals valanas alualons lu 
plodakosomikos; bu brefup pulik zifanef lolik ijafalon ko plaks vobeda 
magnetata. I konot do stuls danudol in dom len sut: ,Konjushennaja' < nog 
abinon flifadik in mem, demu kelos no mutoy stunon, das suno aprimoy ad 
sagon, das nud camacalana:,Kovaljov' < kurato tu dup kilid aspaton-la ve lesut 
di ,Neva'. Aldelo nulalans modik akobikons p6 suts. Ek isagon, das nud abinon- 
la in selidop ela Junker, ed us adavedons menamodot e laidadran somiks, das 
igo poldanef amuton vuikon. Spekulan bal ko logot cadik, labu cugabalibs, p6 
nijgolop teatopa kekilis neluimofik difik de nibotop aselol, desino imekom 
bamis jonik boadik lesolidik, su kels alevudom nulalanis ad lopikon ta kopeks 
80 a dunetab alik. Konulan meritabik bal desino potu atos asekomom 
golikumo se lorn e ko tobids vemik adudranom da menamodot; ab — ad 
leskan vemik oka — aplopom ad logon da lefenat selidopa pla nud te trikayaki 
lainik komunik e magodili stonabukik magol vomuli stogi oka gudikumo 
votapladoli, e dandini, hikel logedom ofi stanolo podu bim, e labom jilati, kel 
kanon pamaifukon, i balibi smalik, sevabo konulan alogom magodili, kel 
alagon p6 plad ot lunupikumo, kas nog du yels deg. Idegololo, asagom ko 
notodam skana: 

„Lio kunoy-li ad kofudukon popi me sagads so nesiamiks e neluveratiks?" 

Latikumo sagad iziikon, das no ve lesut di ,Neva', ab in legad di ,Tavrida' 
nud mayora: ,Kovaljov' < aspaton-la, das ya sis lunup abinon-la us; das nog un 
tim ut, kij hiel Khosrev-Mirza ^ ilodom us, otan vemo istunom demu nata- 
pubod bisarik at. Studans anik nivera kotetavik atevons usio. Lad noubik a 
cadik bal abegof medu pened patik kaladane legada ad jonon ciles ofik pubodi 
seledik at, zuo — uf atos omogon — ko planeds meibol e devodukols pro 
hiyunans. 

Vemo afredoms do jenots valik at mans salunofik valik, sevabo laidavisitans 
nonelabofik p6 soarazaluls, bi alofoms ad koedon smilon ladis, ab ettimo stok 
omsik cogas lolofiko ifinedon. Dil nemodik menas stumabik a fiedikas kol tat 
panepliton vemo. Sol bal aspikom sidiniko, das no asuemom, vio un timad 
kulivik nutimik ludatikots nesiamik akanons papakon, e das pastunukom, 
kikodo reiganef no alualukon kupali oka ad atos. Sol at, asa ikiulados, adutom 
lij cadans ut, kels viloms koedon vuikon reiganefi p6 valikos, igo p6 feits 
aldelik omas ko jimatans oksik. Nog latikumo... Ab tu timul at donu asvo fog 
klanedon loliko jenoti, e sevoy vero nosi do utos, kelos poso ejenon. 

- Fovot ofovon in gased mctzula. 

Noets. 

^ El Peterburg abinon cifazif lamporana Rusanik. 

^ El Khosrev-Mirza abinom hiplin Parsanik, kel alukomom ini Rusan un yel: 

1829 < ad konferon pos distuk bumota lelegata Rusanik e deid lelegatana 

Rusanik:,Aleksandr Griboedov'. 


Fovot de pad: 10. 

Latikumo tu tim pirajanbi, valans abexanons dbnu nibudi. Geidan anotodom 
speli, das alans ilifadons timi jbnik, ed asagom, das ai bkanons bonedbn dbnu 
vabami pb tavabur: .Mirage’. Tano geveig tbbik lu .Shepherd’s Cross’ aprimon. 

El George, kel dbnu ipladom oki nai el Brendan, pos minuts anik asagom: 
„Milag no ajenon. Lenos ajenon. Bo ikanob sevbn atosi, Konad et ga sio binon 
dinad stupik. Senob obi as viktim mitedota. Bo nefbro okbmob lu top at dbnu. Kisi 
tikol-li db dinad at, o .Brendan’?” 

..Obo, kotenob”, agespikom. ..Egetob utosi, demu kelos ikbmob isio.” 

El George alulogom bluviko omi; no asuemom utosi, kelosi man yunik nai ok 
isagom. 

..Cedob, das jenbfiko edagetob gevbladi tbku mon obik. Atoso, binob-la balikan 
grupa obsik, ab too so binos.” 

El George alemuftikom kapi. No avilom kredbn utosi, keli votan isagom. „Ab 
milag nonik ejenon. In lak te failotis aflakons. Nos ebinon us, leigoasa pb naed alik 
buo.” 

„Ben6, voiko milag no pipromon obes. Memob gudiko utosi, kelosi man in 
tavabur isagom obe. Kuratiko vbds omik abinons: - If olabol jendfo, tano utos, 
kelosi ologol in vat laka, oreifon oil ini stMt demu jon seledik, ed ospireton oli me 
klandf spakik oka ed atos binon ebo utos, kelos ajenon bn jenet obik. Alabob, 
iba areafob ini staat, e paspiretob.” 

El George alelogom omi stuniko, asva akredom, das el Brendan iperom-la 
tikali oka. Du ret vabama no plu aspikoms ko od, du nibud avegon lu .Shepherd’s 
Cross’ ad blunbn tavani bal labiko pespiretbli bevu grup pbsodas mu nefredikas. ■ 


Stadads lul dasuma Volapuka. 

Fa vicifal:,Daniil Morozov’. 

Stadad balid: noam. „Cedob, das te puk datuvala binon Volapuk legik. 
Dialog ettimik Volapuka vo abinon fasilikum tofu pron, alabon bepenotis 
zesudik in natapuks, kelis sevob, e nendoto plu apdpedon, ka feafom hiela 
Arie do Jong, kodu buads binalik oka. Nedemobsds Volapuki pereviddi! 
Ddnulifijkobsds Volapuki rigik!” 

Stadad telid: zun. „Vddabuk nonik timada di .Schleyer’ aninadon subsatis 
zesudikun soas „nundm”, „bevuresod”, „filmot”. Nek timakompenanas obik 
plago gebadon Vdna-Volapuki et. Leigupiko no kanob suemon seti pu bali 
se gased: „Vdg Volapuka”. Leno neodob mekavapuki so nenfrutiki. 
Gudikumo larnobds speranti!” 

Stadad kilid: rajanam. „Esuemob, das Volapuk binon puk jdnikun meka- 
vapukas valik. Vilob gebdn Volapuki nutimik, ab pos menod pulik, bi no 
labob livijpi ad studdn kaldfiko vddabuki tuvemo bigiki. Binosdv vipabik ad 
lasumdn ini Volapuk stamadis suemovik bevunetik anik, ad finiddn yumotis 
nesuvdfik dmik, ad pendn tiadis ma noms Linglanapuka, e ret, e ret.” 

Stadad folid: sakuradikam. „No dalob panemdn Volapukan. Pos larn 
lunijpik jijnu no kanob reiddn vddemis non yuf vddabuka. Materis mddik 
ela „Volapukagased pro Nedanapukans” reidob, asa julan, ko tdbidam 
vemik nevifiko mufdio de vdd bal lu votik. Alnaedo ven steifulob ad pendn 
Volapijko, pdls suikons. Dasevob, das el Arie de Jong abinom mastan 
skilik balik Volapuka, e slopans nutimik puka ot te miukons datuvoti superik 
ela Schleyer.” 

Stadad lulid (fine pos tim lunik!): dasum. „Kanob reiddn vddemi alik non 
vddabuk e korakdn vobotis ela de Jong. Suemob disti vij els „da-” e „le-”, 
vij els „efe” e „sevabo”, vij mdgastad e stipabidir varba. Cedob, das mutoy 
kaldn Volapuki, leigoasa kaloy Vdna-Grikanapuki u vdna-saxadi. Labob 
lifayelis veldeg.” ■ 

Vedolsos sapiks medu el Aisopos! 

Se, The /Esop for Children, Rand McNally & Company, Chicago', 1919. 
Tradutod fa,Hermann Philipps'. 

Tavans e bob. 

Mens tel atavons kobo ve sut, ven bal omas atuvom bbbi beno pefulbli. 


„Liolabik binob!" asagom. „Tuvob bbbi, 
e ma veitot ona bo binon fulu gold." 

„No sagolod: Etuvob bbbi", flenadan 
oma asagom. „Sagolbd: Atuvobs bbbi e: 
liolabiks binobs! Vego tavans labomsbd 
kobadiko e benofadis e mijenotis." 

„Nb! no!", votan agespikom zuniko. „Ob 
etuvob oni, klu ob odakipob oni. " 

Ebo tano aliloms luvokadi: „Stopb! Glei- 
polsod tifani!" Iguflekolo okis, logoms 
trupi menas, kels apoloms klobis asa vafis 
ed anilikoms lu tavans ve sut. 

Man, kel ituvom bbbi, alejekom. 

„Operidobs, ven utuvoms bbbi pb obs", 
ayamom. 

„Nb! nbl", votan agespikom, „No avilol 
sagbn: obs < buo, klu nu blebolbd pb el ob 
olik. Sagolbs: Operidob!" 

No spetobsbd, das ek osufon kobado 
mijenotis obsik, plasifleigo binobs vilbfiks 
adfrutidbn kobado benofadis. 



The Travellers and the Purse 

Two men were traveling in company along the road when one of them picked 
up a well-filled purse. 

"How lucky I am!" he said. "I have found a purse. Judging by its weight it must 
be full of gold." 

"Do not say 'I have found a purse,'" said his companion. "Say rather 'we have 
found a purse' and 'how lucky we are.' Travelers ought to share alike the fortunes 
or misfortunes of the road." 

"No, no," replied the other angrily. "I found it and I am going to keep it." 

Just then they heard a shout of "Stop, thief!" and looking around, saw a mob of 
people armed with clubs coming down the road. 

The man who had found the purse fell into a panic. 

"We are lost if they find the purse on us," he cried. 

"No, no," replied the other, "You would not say 'we' before, so now stick to your 
T. Say 'I am lost.'" 

We cannot expect any one to share our misfortunes unless we are willing to 
share our good fortune also. 










